b"\n_START_ARTICLE_\nCanal de sodi\n_START_PARAGRAPH_\nEls Canals de sodi s\xc3\xb3n prote\xc3\xafnes integrals de membrana que formen canals d\xe2\x80\x99ions, de manera que condueixen ions de sodi a trav\xc3\xa9s de la membrana plasm\xc3\xa0tica celular. Estan classificats segons el motiu que desencadena l'obertura del canal de deixar passar els ions: un canvi en el voltatge que envolta la membrana (canals de sodi dependents del voltatge) o la lligadura d'una subst\xc3\xa0ncia (lligand) al canal (canals de sodi dependents del lligand)._NEWLINE_En c\xc3\xa8l\xc2\xb7lules excitables com les neurones, els m\xc3\xbasculs i certs tipus de c\xc3\xa8l\xc2\xb7lules glials els canals d'ions s\xc3\xb3n responsables de la fase de creixement dels potencials d'acci\xc3\xb3\n_START_SECTION_\nEstructura\n_START_PARAGRAPH_\nEls canals d'ions sovint poder ser a\xc3\xafllats de les c\xc3\xa8l\xc2\xb7lules com un complex de dos subunitats de prote\xc3\xafnes, \xce\xb1 i \xce\xb2. La subunitat \xce\xb1 \xc3\xa9s el nucli del canal. Generalment nom\xc3\xa9s \xc3\xa9s necess\xc3\xa0ria aquesta subunitat per a la conducci\xc3\xb3 dels ions de Na\xe2\x81\xba quan s\xc3\xb3n dependents del voltatge. Quan les dues subunitats s'uneixen, el complex que en surt pot exhibir alteracions en la depend\xc3\xa8ncia del voltatge i la localitzaci\xc3\xb3 cel\xc2\xb7lular._NEWLINE_La subunitat \xce\xb1 cont\xc3\xa9 4 dominis repetits, anomenats de I a IV, cada un dels quals cont\xc3\xa9 sis regions que atravessen la membrana, anomenades de S1 a S6. La regi\xc3\xb3 S4 \xc3\xa9s altament conservada en diferents canals i \xc3\xa9s la que actua com a sensora del voltatge. La sensitivitat d'aquest canal prov\xc3\xa9 dels amino \xc3\xa0cids localitzats cada 3 posicions. Quan aquesta regi\xc3\xb3 \xc3\xa9s estimulada per un canvi en el voltatge de la membrana, es mou cap a la zona exterior de la membrana cel\xc2\xb7lular, permetent aix\xc3\xad que el porus deixi entrar els ions. Els ions passen a trav\xc3\xa9s d'un porus que cont\xc3\xa9 dues regions. La regi\xc3\xb3 m\xc3\xa9s exterior \xc3\xa9s la que es troba entre els segments S5 i S6 (P-loop), i \xc3\xa9s la responsible de la selectivitat del tipus d'i\xc3\xb3 que entra. La regi\xc3\xb3 m\xc3\xa9s interna est\xc3\xa0 composta per la combinaci\xc3\xb3 dels segments S5 i S6 dels 4 dominis. La zona que lliga els dominis III i IV tamb\xc3\xa9 \xc3\xa9s important per a la funci\xc3\xb3 del canal, ja que tanca el porus despr\xc3\xa9s d'una prolongada activaci\xc3\xb3 deixant-lo inactiu."